পহেলগাঁওয়ে জঙ্গি হামলার প্রতিবাদে মিছিল তৃণমূলের

ওয়েবডেস্ক: জম্মু ও কাশ্মীরের পহেলগাঁওয়ে জঙ্গি হামলায় (Pahalgam Terror Attack) প্রাণ হারিয়েছেন ২৭ জন পর্যটক (Tourists)। যাঁরা বৈসারণ উপত্যকার স্বর্গীয় দৃশ্য উপভোগ করতে গিয়েছিলেন। মঙ্গলবার প্রিয়জনদের সামনেই গুলিতে ঝাঁঝরা হয়ে যান পর্যটকরা। মৃতদের মধ্যে রয়েছেন এই রাজ্যের বৈষ্ণবঘাটার বিতান অধিকারী, বেহালার সমীর গুহ, পুরুলিয়ার মণীশরঞ্জন মিশ্র। যে ঘটনায় শোকস্তব্ধ সমগ্র দোশ। জঙ্গিদের শাস্তির দাবিতে ক্ষোভে ফুঁসছে যুব সমাজ। সেই ঘটনার প্রতিবাদে ও মৃতদের আত্মার শান্তির দাবিতে বৃহস্পতিবার পথে নামল তৃণমূল যুব কংগ্রেস। বৃহস্পতিবার রাজ্যজুড়ে এই কর্মসূচি পালন করা হয়। কলকাতায় এই মিছিলে হাঁটেন সায়নী ঘোষ, রত্না চট্টোপাধ্যায়, শ্রেয়া পাণ্ডে। বুধবারই তৃণমূল যুব কংগ্রেসের তরফে এই ঘোষণা করা্ হয়েছিল।

পহেলগাঁওয়ে জঙ্গি হামলার এক্স হ্যান্ডলে মুখ্যমন্ত্রী মমতা বন্দ্যোপাধ্যায় লেখেন, কাশ্মীরের পহেলগাঁওয়ে নিষ্ঠুর জঙ্গি হামলা আমাকে স্তম্ভিত করেছে। স্বজনহারা পরিবারগুলির প্রতি আমার গভীর সহমর্মিতা। দোষীরা যেন কোনওভাবে ছাড়া না পায় সেটা আমাকে নিশ্চিত করতে হবে। বাংলার তিনজনের দেহ বাড়িতে পৌঁছনো সব সামগ্রিক ব্যবস্থার তদারকি করে রাজ্য সরকার। ছিলেন তৃণমূল নেতারাও।